|  |  |
| --- | --- |
| Naziv obveznika: | **THALASSOTHERAPIA OPATIJA** - Specijalna bolnica za medicinsku rehabilitaciju bolesti srca, pluća i reumatizma |
| Broj RKP-a: | 43513 |
| Sjedište obveznika: | Opatija |
| Matični broj: | 03090337 |
| Adresa sjedišta obveznika: | Ulica Maršala Tita 188/1, Opatija |
| OIB: | 35372335047 |
| Razina: | 31 |
| Razdjel: | 000 |
| Šifra djelatnosti prema NKD-u 2007: | 8610 - Djelatnosti bolnica |
| Šifra županije: | 302 - Primorsko-goranska županija |
| Šifra grada / općine: | 03026 - Opatija |

## *BILJEŠKE*

## *UZ FINANCIJSKE IZVJEŠTAJE*

## *ZA RAZDOBLJE OD 01.SIJEČNJA DO 31.PROSINCA 2022. GODINE*

Thalassotherapia Opatija čiji je osnivač Primorsko-goranska županija, ujedno ima status Klinike za liječenje, rehabilitaciju i prevenciju bolesti srca i krvnih žila Medicinskog fakulteta Sveučilišta u Rijeci.

Osim navedenoga Thalassotherapia Opatija je:

* Referentni centar za zdravstveni turizam i medicinski programirani odmor Ministarstva zdravstva RH
* Referentni centar za rehabilitaciju srčanih bolesnika Ministarstva zdravstva RH
* Nastavna baza Medicinskog fakulteta u Rijeci i Medicinskog fakulteta u Osijeku
* Katedra za rehabilitacijsku i sportsku medicinu Medicinskog fakulteta u Rijeci
* Katedra za fizikalnu medicinu Fakulteta zdravstvenih studija u Rijeci

Ustanova zapošljava 273 djelatnika od kojih medicinsko osoblje čini 150 zaposlenika te administrativno-tehničko osoblje 123 zaposlenika.

Prihode poslovanja Ustanova ostvaruje od pružanja usluga osiguranicima HZZO-a iz osnovnog zdravstvenog osiguranja, od sudjelovanja pacijenata u cijeni usluge (dopunsko, participacija), od vlastitih prihoda s tržišta, iz Proračuna PGŽ-a i decentraliziranih sredstava te donacija.

U nastavku dajemo obrazloženje obrazaca po pojedinim pozicijama, a koje odstupaju više od 10 % od prethodne godine, kao i druga značajnija odstupanja.

**BILJEŠKE UZ OBRAZAC - PR-RAS na dan 31. prosinca 2022.god.**

1. Na poziciji 6341 Tekuće pomoći od izvanproračunskih korisnika, indeks 81,6, zbog manjeg broja pripravnika za koje nam HZZZ refundira bruto plaću i druge materijalne izdatke.
2. Na poziciji 6361 Tekuće pomoći proračunskim korisnicima iz proračuna koji im nije nadležan, indeks 7.019,00. U poslovnoj 2022.godini Ustanovi su doznačena sredstva u ukupnom iznosu od 765.005,73 kn za isplatu razlike iznosa uvećanja plaće za prekovremeni rad radnicima temeljem Ugovora sa Primorsko-goranskom županijom.
3. Na poziciji 6414 Prihodi od zateznih kamata, indeks 2.095,3, povećanje u nominalnoj vrijednosti od 917,82 kn koje se odnosi na prihode ostvarene temeljem pokrenutih ovrha prema dužnicima.
4. Na poziciji 6415 Prihodi od pozitivnih tečajnih razlika i razlika zbog promjene valutne klauzule, u 2022.godini ostvareni su veći prihodi zbog poslovanja sa ino partnerima i ostvarivanja prihoda u drugim valutama.
5. Na poziciji 6615, Prihodi od prodaje proizvoda i robe te pruženih usluga, u iznosu od 15.719.101,30 kn (u protekloj godini 9.004.695,00 kn) indeks 174,6, veći je zbog cjelokupnog angažmana svih djelatnika ustanove da se medicinske usluge na tržištu kao i usluge prema svim gostima i klijentima odrade čim više. Ujedno nakon perioda ograničavanja u radu zbog Covid-a ove godine vratili su nam se dugogodišnji ino pacijenti i gosti.
6. Na poziciji 663, Donacije od pravnih i fizičkih osoba izvan općeg proračuna i povrat donacija po protestiranim jamstvima, indeks 155,1, odnose se na tekuće donacije za potrebe edukacije medicinskog osoblja te prilagodbu i uređenje dermatološke ambulante i kapitalne donacije medicinske opreme.
7. Na poziciji 671, Prihodi iz nadležnog proračuna za financiranje redovne djelatnosti proračunskih korisnika, indeks 127,3. Od primljenog iznosa 7.340.670,09 kn je za financiranje rashoda poslovanja predviđeno je 2.890.695,99 kn, zatim 3.400.224,10 kn predviđeno je za financiranje nabave nefinancijske imovine te 1.049.750,00 kn za financiranje izdataka za financijsku imovinu i otplatu zajmova. Sredstva su u cijelosti utrošena namjenski i u skladu s planom.
8. Na poziciji 673 Prihodi od HZZO-a na temelju ugovornih odnosa, indeks 105,6, u odnosu na proteklu godinu ostvareni su veći prihodi u iznosu od 2.496.634,64 kn.
9. Na poziciji 683 Ostali prihodi, povećanje u odnosu na prethodnu godinu budući je došlo do povećanih refundacija za prekovremene sate, dežurstva liječnika koji su na specijalizaciji u drugim ustanovama (KBC Zagreb, KBC Rijeka), izvršena je korekcija pro rate za 2022.g., naplata prihoda po ovršnim postupcima pokrenutih zbog naplate potraživanja.

|  |  |
| --- | --- |
| **Tabela: Pregled prihoda i primitaka po izvorima za 2022. godinu** |   |
| PRIHODI PGŽ I DEC |   |   |   |   |   |  7.340.670,09  |
| VLASTITI PRIHODI |   |   |   |   |   |  16.901.248,87  |
| PRIHODI HZZO |   |   |   |   |   |  56.490.239,45  |
| OSTALI PRIHODI |   |   |   |   |   |  2.538.020,59  |
| UKUPNO PRIHODI I PRIMICI |   |   |   |   |  83.270.179,00  |
|  |  |  |  |  |  |  |  |
|  |  |  |  |  |  |  |  |
|

|  |
| --- |
|  |

 |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

1. Na poziciji 3111 plaće za redovan rad, Sukladno novom Temeljnom kolektivnom ugovoru za službenike i namještenike u javnim službama koji stupa na snagu 1. Svibnja 2022. Godine, povećana je osnovica za izračun plaće za 4%, a primjenjuje se na plaći za mjesec svibanj 2022.godine (NN 56/22 18.05.2022.). Dodatkom I. Temeljnom kolektivnom ugovoru za službenike i namještenike u javnim službama (NN 127/2022 31.10.2022.) ugovorne strane utvrđuju novo povećanje osnovice za izračun plaća te usuglašavaju povećanje osnovice od 1.listopada 2022.godine do 31.prosinca 2022.godine za 6% što znači da se je u razdoblju od 01. Svibnja 2022.godine do 31.12.2022.godine osnovica za obračun plaća uvećala za ukupno 10%. Na povećani rashod bruto plaće utjecalo je i povećanje minimalne plaće počevši od 01.siječnja 2022. uređene Uredbom Vlade Republike Hrvatske na 4.687,50kn što je povećanje od 10,29% u odnosu na 2021. godinu kada je minimalna plaća iznosila 4.250,00kn. Novina u 2022.godini koja je također utjecala na povećanje rashoda u bruto plaći je povećanje osnovne plaće za 5% za završen poslijediplomski specijalistički studij (univ.spec.) propisan Temeljnim kolektivnim ugovor za službenike i namještenike u javnim službama čl. 52.
2. Na poziciji 3113 Plaće za prekovremeni rad, indeks 178,6, Odlukom o isplati razlike uvećanja plaća za prekovremeni rad radnicima u djelatnosti zdravstva i zdravstvenog osiguranja od strane Ministarstva zdravstva Republike Hrvatske izvršena je isplata razlike prekovremenih sati što u ukupnom trošku iznosi 668.616,21kn. Zbog povećanja osnovice plaće za razdoblje od 01.05.2022 – 30.09.2022 za 4% i povećanje osnovice plaće od 01.10.2022. nadalje za 6% došlo je i do povećanja troška za prekovremene sate odrađene u dežurstvu u odnosu na 2021.godinu.
3. Na poziciji 312 Ostali rashodi za zaposlene, indeks 152,1, Povećanje osnovice za obračun plaća utjecalo je i na povećanje ostalih rashoda za zaposlene kao što su otpremnine budući da zaposleniku koji odlazi u mirovinu pripada pravo na otpremninu u iznosu od dvije osnovice za obračun plaće za zaposlenike, a koja je važeća na zadnji dan rada u javnoj službi prije odlaska u mirovinu. (TKU; čl.59.)

Uz navedeno ističemo i povećani broj zaposlenika koji su ostvarili pravo otpremnine s 3 zaposlenika u 2021.godini na 10 zaposlenika u 2022.godini.

Dodatak I. Temeljnog Kolektivnog ugovora čl. 2.propisuje i pravo na uvećanje iznosa godišnjih nagrada za božićne blagdane u iznosu od 250,00kn po zaposleniku odnosno uvećanje za 16,67% . Povećan je također i dar u prigodi dana Sv. Nikole na 753,45kn što u odnosu na 2021. godinu iznosi povećanje od 153,45kn po djetetu odnosno uvećanje za 25,57%.

1. Na poziciji 3132 Doprinosi za obvezno zdravstveno osiguranje, Slijedom povećanja osnovice plaća i iznosa minimalne plaće došlo je i do povećanja troškova za obvezno zdravstveno osiguranje.
2. Na poziciji 3133 Doprinosi za obvezno osiguranje u slučaju nezaposlenosti, Povećan je trošak doprinosa za obvezno osiguranje u slučaju nezaposlenosti budući da su u 2022. godini isplaćena sredstva po pravomoćnim sudskim presudama a na osnovu prava za uvećanje osnovice za izračun plaća u javnim službama u visini od 6% za razdoblje od prosinca 2015. godine do siječnja 2017.godine. Naime, u navedenom razdoblju bila je obveza plaćanja doprinosa za obvezno osiguranje u slučaju nezaposlenosti što je dovelo do povećanja troškova za navedene doprinose u odnosu na 2021.godinu.
3. Na poziciji 3211 Službena putovanja, s obzirom na ublažavanje epidemioloških mjera koje su bile na snazi protekle dvije godine tokom kojih se nije putovalo, u 2022.godini napokon su se uživo održavali razni seminari, edukacije, kongresi itd.
4. Na poziciji 3212 Naknade za prijevoz, za rad na terenu i odvojeni život, od 01. ožujka 2022.godine povećanje cijene godišnje karte za 20% u odnosu na 2021.godinu.
5. Na poziciji 3221 Uredski materijal i ostali materijalni rashodi, indeks 124,2, zbog značajnog povećanja cijena većeg broja proizvoda na tržištu rashodi su porasli.
6. Na poziciji 3222 Materijali i sirovine, indeks 111,6 rashodi su veći zbog značajnog povećanja cijena proizvoda na tržištu počevši od živežnih namirnica do potrošnog i ugradbenog medicinskog materijala .
7. Na poziciji 3223 Energija, indeks 137,8, konstantno se prati potrošnja pojedinih energenata i kretanje cijena na tržištu za iste, te se planski oni i nabavljaju uzimajući u obzir konstantno povećanje cijena energenata na tržištu.
8. Na poziciji 3224 Materijal i dijelovi za tekuće i investicijsko održavanje, indeks 110,6, odnosi se na potrošni materijal i dijelove za tekuće i investicijsko održavanje objekata, medicinske i ostale opreme te prijevoznih sredstava. U ovoj godini rashodi su veći u odnosu na prethodnu godinu jer je zbog epidemiološke situacije te racionalizacije troškova održavanje opreme i postrojenja bilo svedeno samo na nužno potrebno.
9. Na poziciji 3225 Sitni inventar i auto gume, indeks 195,4, većim dijelom odnosi se na obnovljenu posteljinu smještajnih jedinica, na ugostiteljski pribor za kuhinju i restoran te nabavu auto guma za službena vozila.
10. Na poziciji 3227 Službena, radna i zaštitna odjeća i obuća, indeks 85,7. Nabava je tekla prema realnim potrebama.
11. Na poziciji 323, Rashodi za usluge, indeks 173,7, zbog povećanja cijena rashodi usluga telefona, pošte i prijevoza su veći. Posebno moramo izdojiti grupu 3232 Usluge tekućeg i investicijskog održavanja gdje smo imali izvanredne rashode popravka dvije CT cijevi koje nominalno iznosi 2.669.766,59 kn te je takav iznos značajno utjecao na indeks promatranog razdoblja. Na povećane rashode navedene grupe utjecalo je i uređenje odjela dermatologije i ambulante neurologije. Zbog povećanja cijena usluga čišćenja na tržištu rashodi koji se odnose na tu stavku su povećani. Kod zdravstvenih i veterinarskih usluga povećan je obim traženih usluga prema drugim zdravstvenim ustanovama a koje se odnose na laboratorijske usluge i analize kakvoće vode, namirnica te raznih pregleda. Organiziranje manifestacije „Dani srca“ utjecalo je na povećanje rashoda na poziciji Intelektualne i osobne usluge. Na poziciji Ostale usluge rashodi su veći u odnosu na prethodnu godinu iz razloga što su se u tekućoj godini vratili dugogodišnji inozemni gosti i pacijenti iz Austrije i Norveške te se obim rashoda koji se odnosi na inozemne pacijente vratio na period prije epidemije Covid-a.
12. Na poziciji 324 Naknade troškova osobama izvan radnog odnosa, indeks 32,8 u promatranom razdoblju izdvojeno je manje sredstava za stručno osposobljavanje pripravnika u odnosu na prethodnu godinu.
13. Na poziciji 329, Ostali nespomenuti rashodi poslovanja, indeks 113,1. Zbog promjene sastava upravnog vijeća došlo je do navedenog povećanja u rashodima za Naknade za rad predstavničkih i izvršnih tijela, povjerenstava i sl. Rashodi reprezentacije su značajno veći zbog organizacije manifestacije „Dani srca“ u 2022.g. Članarine i norme nominalno su povećane za 4.018,00 kn. Naime, tokom 2021.godine Klaster zdravstvenog turizma Kvarnera je donio odluku da se članarina u prvom tromjesečju plaća u umanjenom iznosu kao pomoć objektima koji nisu radili u punom obimu zbog COVID-a, dok je u 2022.godini plaćena puna cijena članarine. Rashodi Troškova sudskih postupaka nominalno su manji u odnosu na prethodnu godinu zbog manjeg broja sudskih postupaka.
14. Na poziciji 342, Kamate za primljene kredite i zajmove, indeks 74,2, odnosi se na povrat primljenog kredita te su kamate planski manje protokom vremena.
15. Na poziciji 343, Ostali financijski rashodi, indeks 190,9, zbog povećanog prometa priljeva i odljeva s bankovnog računa povećani su iznosi naknada, povećane su i negativne tečajne razlike s obzirom u prethodnoj godini nije bilo značajnijih deviznih priljeva dok se ove godine realizirao povratak dugogodišnjih inozemnih gostiju i pacijenata. Imali smo povećane rashode za plaćanje zateznih kamata zbog izvan sudskih nagodbi temeljem kolektivnog ugovora. Ostali nespomenuti financijski rashodi veći su zbog povećanog broja korištenja kreditnih kartica kod plaćanja usluga.
16. Na poziciji 383 Kazne, penali, naknade šteta, bez indeksa, u 2021. godini smo zbog dva žalbena postupka javnog natječaja imali rashod od 11.563,00 kn. Ove godine nismo evidentirali rashod na ovoj poziciji.
17. Na poziciji 96 Obračunati prihodi poslovanja-nenaplaćeni, indeks 153,5 s obzirom je 2022.godina bila uspješnija od prethodne te su obračunati prihodi poslovanja veći.
18. Na poziciji 721, Prihodi od prodaje građevinskih objekata, indeks 43,6, koji ukupno iznose 2.259,40 kn a odnose se na godišnju otplatu rata za stanove. Manji prihodi su iz razloga što je u 2021.godini na ovoj poziciji evidentirana konačna otplata jednog stambenog kredita.
19. Na poziciji 412, Nematerijalna imovina, povećanje rashoda odnosi se na nabavu software licenci koje su neophodno potrebne za korištenje programa u zdravstvene svrhe te na izradu nove web stranice Ustanove.
20. Na poziciji 422, Postrojenja i oprema, indeks 220,3, evidentirani su rashodi uredskog namještaja u iznosu od 101.933,66 kn, računalne opreme u vrijednosti 228.366,87 kn, komunikacijske opreme 5.838,98 kn, klima uređaji u vrijednosti 69.253,74 kn. rashodi Medicinske i laboratorijske opreme iznose 3.621.162,73 kn gdje možemo izdvojiti vrijednosno najznačajnije predmete nabave: radnu stanicu za obradu slika u radiologiji u vrijednosti 1.183.750,00 kn, UTZ aparat za kardiologiju u vrijednosti 1.248.600,00 kn, UTZ aparat za neurologiju/dijabetologiju u iznosu 747.000,00 kn, uređaj za liposukciju vrijednosti 150.000,00 kn. Na poziciji Uređaji, strojevi i oprema za ostale namjene rashod iznosi 75.098,50 kn i manji je u odnosu na prethodnu godinu.
21. Na poziciji 426, Nematerijalna proizvedena imovina, indeks 203,8, rashodi ove pozicije su veći u odnosu na prethodnu godinu zbog investicije u računalni sustav kojim postižemo bolju učinkovitost u radu.
22. Na poziciji 451 Dodatna ulaganja na građevinskim objektima, bez indeksa. Radi se o rashodu glavnog projekta za nadogradnju i idejnog projekta koncepta Thalasso Wellness centra.
23. Na poziciji 97, Obračunati prihodi od prodaje nefinancijske imovine– nenaplaćeni, indeks 91,4, odnosi se na otplatu rata za stanove.
24. Na poziciji 19 Rashodi budućih razdoblja i nedospjela naplata prihoda, indeks 113,0 odnose se na rashode za zaposlene za prosinac 2022.godine te ostale rashode koji se evidentiraju po principu aktivnih vremenskih razgraničenja.

Svi ostali indeksi u obrascu PR RAS kreću se u očekivanom rasponu od 10 jedinica.

|  |  |
| --- | --- |
| **Tabela: Pregled rashoda i izdataka po vrstama za 2022. godinu** |   |
| RASHODI ZA ZAPOSLENE |   |   |   |   |  43.626.589,71  |
| MATERIJALNI RASHODI |   |   |   |   |  31.193.138,23  |
| FINANCIJSKI RASHODI |   |   |   |   |  250.983,59  |
| RASHODI ZA NEFINANCIJSKU IMOVINU |   |   |   |  4.513.290,31  |
| IZDACI ZA OTPLATU ZAJMOVA |   |   |   |   |  1.049.750,00  |
| **UKUPNO RASHODI I IZDACI** |  |  |  |  |  **80.633.751,84**  |
|  |  |  |  |  |  |  |  |
|

|  |
| --- |
|  |

 |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

**Ukupni prihodi i primici poslovanja** (pozicija X678) **u 2022. godini iznose 83.270.179,00 kn (prethodne godine 70.764.271,00 kn),** indeks 117,7, a **rashodi i izdaci** (pozicija Y345) **80.633.751,84 kn, (prethodne godine 66.888.288,00 kn)**  indeks 120,5.

 Na poziciji X005 evidentiran je višak prihoda i primitaka kao razlika između ukupnih prihoda i ukupnih rashoda u iznosu od **2.636.427,16 kn**. S obzirom je u 2021.godini ostvaren manjak prihoda i primitaka u iznosu od **188.935,51 kn** evidentiran na poziciji 9222-9221 proizlazi da je ostvareni višak prihoda i primitaka raspoloživ u slijedećem razdoblju na poziciji X006 u iznosu **2.447.491,65 kn**.

**Obrazloženje rezultata poslovanja za 2022.godinu**

 Tokom 2022.godine u dva je navrata došlo do povećanja osnovnog limita HZZO za našu Ustanovu, koji je u ukupnom izvršenju realiziran preko maksimalno previđenog iznosa i kojim smo uspješno smanjili dio obveze prema HZZO-u za manje izvršen rad iz prethodnih godina. Realizacija prihoda od HZZO-a povećana je za 5,6% u odnosu na prethodnu godinu.

 Ublažavanje epidemiološke situacije izazvane virusom Covid-a omogućilo je nesmetano kretanje ljudima te su se naši dugogodišnji gosti i pacijenti ponovno odvažili koristiti naše usluge, što je utjecalo na povećanje vlastitih prihoda za 74,6% u odnosu na prethodnu godinu.

 **Osim povećanja prihoda te nominalno povećanih rashoda uslijed stihijskog povećanja cijena proizvoda i usluga na tržištu, pažljivim planiranjem, organizacijom i upravljanjem rashodovnim aktivnostima uspjeli smo poslovnu godinu završiti pozitivnim financijskim rezultatom.**

**BILJEŠKE UZ OBRAZAC - BILANCA na dan 31. prosinca 2022.god.**

1. Na poziciji 01 Neproizvedena dugotrajna imovina, iskazano je povećanje iz razloga nabave licenci te izrade web stranice Ustanove. Na sam indeks utjecala je i vrijednost godišnje amortizacije.
2. Na poziciji 021 i 02921 Građevinski objekti, promjena u nabavi nije bilo. Ispravak vrijednosti građevinskih objekata odnosi se na otpis sustava kontrole pristupa rampe, indeks 74,1.
3. Na poziciji 022 i 02922 Postrojenja i oprema, u tekućoj godini provele su se nabave uredskog namještaja, računalne opreme, klimatizacijskih uređaja i medicinske opreme koja je ujedno bila i najznačajnija vrijednosna nabava u sklopu koje ističemo: radnu stanicu za obradu slika u radiologiji vrijednosti 1.183.750,00 kn, UTZ aparat za kardiologiju 1.248.600,00 kn, UTZ aparat za neurologiju/dijabetologiju 747.000,00 kn, holter i compex aparati u ukupnoj vrijednosti 81.000,00 kn. Ispravak vrijednosti postrojenja i opreme sadrži redovan otpis rashodovane imovine.
4. Na poziciji 023 i 02923 Prijevozna sredstva, 2022.godini nije bilo promjena u dugotrajnoj imovini, vrijednost je smanjena zbog ispravka vrijednosti.
5. Na poziciji 026 i 2926 Nematerijalna proizvedena imovina, u toku godine imali smo ulaganje u računalne programe u vrijednosti od 61.547,25 kn. Zbog ispravka vrijednosti odnosno amortizacije ukupna vrijednost ove pozicije smanjena je za 42,80%.
6. Na poziciji 051 Građevinski objekti u pripremi, bez indeksa. U ovoj poslovnoj godini imali smo rashod zbog dokumentacije projekta za radove koji će se realizirati u narednoj godini.
7. Na poziciji 06, Proizvedena kratkotrajna imovina, indeks 119,3, povećanje u odnosu na prethodnu godinu zbog povećanja cijena i općeg poremećaja na tržištu u vezi nabavke potrošnog i ugradbenog materijala te lijekova a razmišljajući o dobrobiti svih naših pacijenata unaprijed su osigurane zalihe medicinskih materijala i lijekova za nesmetan rad.
8. Na poziciji 1 Financijska imovina, indeks 137,1, razlika u odnosu na prethodnu godinu odnosi se na veći obim financijskih sredstava na računu u banci kao i na novac u glavnoj blagajni i na izdvojena novčana sredstva koja su bila nužno potrebna za neometan rad prelaska iz kunske valute na euro.
9. Na poziciji 12 Depoziti, jamčevni polozi i potraživanja od zaposlenih te za više plaćene poreze i ostalo, indeks 138,6. Na poziciji potraživanja za više plaćene poreze i doprinose indeks je 1.903,9 ali nominalna vrijednost je tek 31.694,17 kn i to predstavlja vrijednost korekcije pretporeza (priznavanje pdv-a) odnosno novi obračun pro rate za 2022.godinu. Na povećanje indeksa navedene pozicije utječe i povećanje Ostalih potraživanja za dan avans u vrijednosti 72.712,50 kn za koji smo dobili suglasnost osnivača.
10. Na poziciji 164 Potraživanja za prihode od imovine, indeks 132,8 nominalne vrijednosti 6,88 kn predstavlja pozitivne tečajne razlike.
11. Na poziciji 165 Potraživanja za upravne i administrativne pristojbe, pristojbe po posebnim propisima i naknade, indeks 218,6, na ovoj poziciji prikazana su potraživanja od dopunskog osiguranja. Povećanje ove pozicije je u korelaciji sa ukupno više odrađenim uslugama prema HZZO.
12. Na poziciji 166 Potraživanja za prihode od prodaje proizvoda i robe te pruženih usluga i za povrat po protestiranim jamstvima, u nominalnoj vrijednosti od 20.542,34 kn manji u odnosu na prethodnu godinu je rezultat dobrog obima naplate medicinskih usluga na tržištu.
13. Na poziciji 167 Potraživanja proračunskih korisnika za sredstva uplaćena u nadležni proračun i za prihode od HZZO-a na temelju ugovornih obveza, indeks 133,5. U tekućoj poslovnoj godini uspjeli smo odraditi više od ugovorenog limita sa HZZO-om te su i potraživanja zbog toga veća.
14. Na poziciji 168 Potraživanja za kazne i upravne mjere te ostale prihode, u nominalnoj vrijednosti od 7.984,10 kn odnosi se na potraživanja od drugih zdravstvenih ustanova.
15. Na poziciji 169 Ispravak vrijednosti potraživanja, smanjen je iznos potraživanja u nominalnoj vrijednosti od 5.658,43 kn zbog otpisa nenaplativih potraživanja starijih od 1 odnosno 3 godine.
16. Na poziciji 17 Potraživanja od prodaje proizvedene dugotrajne imovine, indeks 91,7. Protekom vremena potraživanja od prodaje stanova, zbog otplate kredita, postaju sve manja.
17. Na poziciji 191 Unaprijed plaćeni rashodi budućih razdoblja, radi se o plaćenim ratama kredita budući je ugovoren kvartalni obračun povrata glavnice.
18. Na poziciji 193 Kontinuirani rashodi budućih razdoblja odnose se na rashode za zaposlene koji će prikazuju kao aktivna vremenska razgraničenja.
19. Na poziciji 231 Obveze za zaposlene, veće su u odnosu na prethodnu godinu zbog povećanja osnovice plaće temeljem kolektivnog ugovora.
20. Na poziciji 24, Obveze za nabavu nefinancijske imovine, indeks 414,6 povećanje u nominalnoj vrijednosti iznosi 144.792,75 kn i odnosi se na nedospjele obveze za računalne programe, uredski namještaj, medicinsku opremu i izrada web stranice Ustanove.
21. Na poziciji 2643, Obveze za kredite od tuzemnih kreditnih institucija izvan javnog sektora, indeks 69,2, obveza za povrat kredita za nabavku angiografskog uređaja iz 2021. godine se uspješno izvršava.
22. Na poziciji 912, Ispravak vlastitih izvora za obveze, indeks 69,2, manji je budući se radi o ostatku potraživanja PBZ-a za dugoročni kredit koji je u otplati.
23. Na poziciji 93 Obračunati rashodi poslovanja, iskazani su obračuni tečajnih razlika koji se provode na 31.12. tekuće godine.
24. Na poziciji 96, Obračunati prihodi poslovanja, indeks 153,5, radi se o većem potraživanju prema HZZO-u.
25. Na poziciji 97, Obračunati prihodi od prodaje nefinancijske imovine, indeks 93,4 su manji zbog otplate kredita za stanove zaposlenika.
26. Na poziciji 991 Izvanbilančni zapisi aktiva i 996 Izvanbilančni zapisi pasiva u 2022.godini povećane su za 7,1 % a odnose se na primljene instrumente osiguranja plaćanja te tuđu imovinu zaprimljenu na korištenje.

Nakon prebijanja viškova i manjkova po istovrsnoj kategoriji provedena je korekcija rezultata sukladno čl. 82. Pravilnika o proračunskom računovodstvu i računskom planu za iznose kapitalnih prijenosa sredstava u iznosu od 3.412.099,10 kn te za prihode od prodaje nefinancijske imovine koji su korišteni za financiranje rashoda za održavanje nefinancijske imovine u iznosu od 2.259,42 kn.

Nakon provedenih korekcija rezultata, u Bilanci za 2022.godinu iskazano je slijedeće stanje:

* Pozicija 92211 Višak prihoda poslovanja u iznosu od 4.799.468,37 kn
* Pozicija 92222 Manjak prihoda od nefinancijske imovine u iznosu 1.302.226,72 kn
* Pozicija 92223 Manjak primitaka od financijske imovine u iznosu 1.049.750,00 kn

što daje ukupni **Višak prihoda** u iznosu od **2.447.491,65 kn**.

**BILJEŠKE UZ OBRAZAC - P-VRIO na dan 31. prosinca 2022.god.**

Iznos povećanja od 100.202,50 kn odnosi se na zaprimljene donacije brzih antigenskih testova i zaštitne opreme u cilju zaštite djelatnika i pacijenata od virusa COVID 19, a od strane Stožera civilne zaštite R.H. Smanjenje u iznosu od 22.154,46 kn odnosi se na otpis nenaplativih potraživanja te razlike od neamortizirane vrijednosti osnovnih sredstava.

**BILJEŠKE UZ OBRAZAC - OBVEZE na dan 31. prosinca 2022.god.**

V006 - Stanje obveza na kraju izvještajnog razdoblja **12.435.475,66 kn**, odnosi se na :

V007 - **Dospjele obveze 151.035,65 kn**

 D232 - Obveze za materijalne rashode 151.014,78 kn

D234 - Obveze za financijske rashode 20,87 kn

V009 - **Nedospjele obveze 12.284.440,01 kn**

 V010 – Međusobne obveze subjekata općeg proračuna 185.226,11 kn

 ND23 - Obveze za rashode poslovanja 9.546.452,65 kn

ND24 - Obveze za nabavu nefinancijske imovine 190.823,75 kn

ND dio 25,26-Obveze za financijsku imovinu 2.361.937,50 kn

|  |  |  |  |
| --- | --- | --- | --- |
| **O P I S** | **Ukupne obveze na dan 31.12.2022.** | **Ukupno dospjele obveze** | **Ukupno nedospjele obveze** |
| 0 | 1 | 2 | 3 |
| Za lijekove | 287.184,55 | 0,00 | 287.184,55 |
| Za sanitetski materijal, krvi i krvne derivate i sl. | 1.356.602,04 | 0,00 | 1.356.602,04 |
| Za živežne namirnice | 304.264,06 | 5,81 | 304.258,25 |
| Za energiju | 514.122,53 | 0,00 | 514.122,53 |
| Za ostale materijale i reprodukcijski materijal | 281.891,40 | 42.866,01 | 239.025,39 |
| Za proizvodne i neproizvodne usluge | 720.150,40 | 108.163,83 | 611.986,57 |
| Za opremu ( osnovna sredstva) | 190.823,75 | 0,00 | 190.823,75 |
| Obveze prema zaposlenicima | 3.758.613,66 | 0,00 | 3.758.613,66 |
| Obveze za usluge drugih zdravstvenih ustanova  | 49.522,78 | 0,00 | 49.522,78 |
| Obveze prema komitentnim bankama za kredite | 2.361.937,50 | 0,00 | 2.361.937,50 |
| Ostale nespomenute obveze | 226.681,30 | 0,00 | 226.681,30 |
| Obveze prema HZZO za manje izvršen rad | 2.383.681,69 | 0,00 | 2383681,69 |
|  **SVEUKUPNE OBVEZE**: | **12.435.475,66** | **151.035,65** | **12.284.440,01** |

 Na početku proračunske 2022. godine ukupne obveze iznosile su 13.119.597,10 kn, a na kraju izvještajnog razdoblja 12.435.475,66 kn. Od ukupno dospjelih obveza u iznosu od 151.035,65 kn, u prekoračenju od 1-60 dana 151.014,78 kn odnosi na obveze za materijalne rashode dok 20,87 kn na obveze za financijske rashode. Ukupne obveze povećane su zbog obveza po dugoročnom kreditu, kao i (nedospjele) obveze prema HZZO-u.

 Sve obveze prema zaposlenicima koje se temelje na propisima iz radno pravnog statusa zaposlenika su u cijelosti ispoštovane.

 Od 2021. godine imali smo tri postupka koji su bivši zaposlenici vodili protiv Ustanove, za isplatu razlike osnovice plaće od 6% u ukupnoj visini od 17.102,07 kn a koji su se tijekom 2022. godine pomirili.

 Temeljem nenaplaćenih potraživanja naša ustanova ima status “oštećenika” u sporu kojeg od 2016. godine vodi Državno odvjetništvo R.H protiv fizičke osobe kao ovršenika. Visina naših potraživanja na ime glavnice iznosi 14.600,00 kn. U konkretnom slučaju radi se o neplaćanju troškova smještaja za vrijeme boravka u našoj ustanovi. Ishod spora je neizvjestan, no neće ni u kojem slučaju utjecati na poslovanje ustanove.

 *Popis ugovornih partnera gdje je korišten određeni instrument osiguranja dostavljamo u privitku u zasebnoj tablici koja čini sastavni dio Bilješki, kao i sve potrebne dodatne obrasce i tablice.*

Pomoćnik ravnatelja za financijsko

 računovodstvene poslove

 Dean Frlan, dipl. oec.

Ur.Br: 01-000-00/23/98

Opatija, 31. siječnja 2023. godine